Document ID: 31997R2345

Uredba Sveta (ES) št. 2345/97
z dne 24. novembra 1997
o znižanju tarifne stopnje, ki se uporablja v okviru tarifne kvote STO
pri uvozu nekaterih živih govejih živali
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
ker se je Skupnost v okviru Svetovne trgovinske organizacije (STO) zavezala, da bo odprla letno tarifno kvoto 169000 glav nekaterih živih govejih živali; ker je tarifna stopnja, ki se uporablja pri uvozu v okviru te kvote, sestavljena iz 16 % dajatve ad valorem in posebnega zneska 582 ECU na tono;
ker Uredba Sveta (ES) št. 2179/95 z dne 8. avgusta 1995 o prilagoditvi, na način avtonomnega in prehodnega ukrepa, nekaterih kmetijskih koncesij, predvidenih v evropskih sporazumih, in o spremembi Uredbe (ES) št. 3379/94 o odprtju in upravljanju nekaterih tarifnih kvot Skupnosti v letu 1995 za nekatere kmetijske proizvode in pivo, z namenom upoštevanja sporazuma, sklenjenega v okviru urugvajskega kroga večstranskih trgovinskih pogajanj [1], in Uredba Sveta (ES) št. 3066/95 z dne 22. decembra 1995 o uvedbi nekaterih koncesij v obliki tarifnih kvot Skupnosti za nekatere kmetijske proizvode in prilagoditvi, na način avtonomnega in prehodnega ukrepa, nekaterih kmetijskih koncesij, predvidenih v evropskih sporazumih, z namenom upoštevanja Sporazuma o kmetijstvu, sklenjenega v okviru urugvajskega kroga večstranskih trgovinskih pogajanj [2], predvidevata možnost znižanja posebnega zneska, ki se plača pri uvozu 169000 glav nekaterih živih govejih živali v okviru tarifne kvote, na 399 ECU za tono glede z živalmi s poreklom iz pridruženih držav Srednje Evrope; ker to znižanje za navedene države velja od 1. julija 1995;
ker je podobno obravnavanje predvideno za uvoz iz Estonije, Latvije in Litve od 1. julija 1996 dalje na podlagi Uredbe (ES) št. 1926/96 [3];
ker je treba zaradi mednarodnih obveznosti, ki jih ima Skupnost v okviru STO, zagotoviti, da se znižana carinska stopnja znotraj kvote uporablja pri uvozu iz vseh držav, kadarkoli takšno znižanje velja ali bo začelo veljati pri uvozu iz pridruženih držav Srednje Evrope in baltskih držav; ker bi bilo zato treba poskrbeti, da se takšno znižanje carinske stopnje razširi na uvoz živih govejih živali iz vseh držav,
SPREJEL NASLEDNJO UREDBO:
Člen 1
Kakršno koli znižanje uvozne dajatve, ki se plača pri uvozu živali iz Poljske, Madžarske, Češke republike, Slovaške, Romunije in Bolgarije ter iz Estonije, Latvije in Litve v okviru tarifne kvote Skupnosti, ki znaša 169000 glav nekaterih živih govejih živali, se uporablja za vsak uvoz v okviru navedene kvote ne glede na poreklo živali.
Člen 2
Podrobna pravila za uporabo te Uredbe sprejme Komisija v skladu s postopkom iz člena 27 Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [4].
Člen 3
Ta uredba začne veljati tretji dan po objavi v Uradnem listu Evropskih skupnosti.
Uporablja se pri uvozu, za katerega so bila dovoljenja izdana v obdobju od 1. julija 1995 do 30. junija 1997.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. novembra 1997

Labels: 13
3
18
6